text: জেলা প্রশাসকের কাছে শিক্ষক সমিতির স্মারকলিপি - Chandpur Somoy
  স্টাফ রিপোর্টার পূর্ণাঙ্গ ঈদবোনাস ও সরকারি নিয়মে বাড়িভাড়ার দাবিতে বাংলাদেশ মাধ্যমিক সহকারী শিক্ষক সমিতির উদ্যোগে কেন্দ্রীয় কর্মসূচীর অংশ হিসেবে চাঁদপুর জেলা প্রশাসক কার্যালয়ের সামনে মানববন্ধন আজ ২১ এপ্রিল, বৃহস্পতিবার, সকাল সাড়ে ১১ টায় অনুষ্ঠিত হয়। মানববন্ধন শেষে চাঁদপুর জেলা প্রশাসক অঞ্জনা খান মজলিশ এর মাধ্যমে শিক্ষামন্ত্রী বরাবর স্মারকলিপি পেশ করে।
  সংগঠনের জেলা সভাপতি মো.বিলাল হোসেনের সভাপতিত্বে ও সাংগঠনিক সম্পাদক মো.আলী আক্কাছের সঞ্চালনায় প্রধানবক্তা হিসেবে বক্তব্য রাখেন বাংলাদেশ মাধ্যমিক সহকারী শিক্ষক সমিতির কেন্দ্রীয় সদস্য সচিব ও জেলা সাধারণ সম্পাদক জাহাঙ্গীর হোসেন। সংহতি জানিয়ে বক্তব্য রাখেন বাকশিস কেন্দ্রীয় সমাজকল্যাণ সম্পাদক অধ্যাপক মোশারেফ হোসেন,সেনগাঁও উচ্চ বিদ্যালয়ের প্রধান শিক্ষক মো.আব্দুল আজিজ। অন্যান্যের মাঝে বক্তব্য রাখেন,ফরিদগঞ্জ উপজেলার সহ-সভাপতি রেজওয়ান রাজা ও সাংগঠনিক সম্পাদক এস এম সোহেল রানা, মতলব উত্তরের সাধারণ সম্পাদক মো.জাহাঙ্গীর আলম রতন,মতলব দক্ষিণের সাধারণ সম্পাদক মো.নুরুজ্জামান ও সাংগঠনিক সম্পাদক ফয়েজুল আলম, সদর উপজেলা সাধারণ সম্পাদক মোজাম্মেল হোসেন ঢালী,জেলা অর্থ সম্পাদক ফয়েজুল হক ফয়েজ, জেলা সহসাংগঠনিক সম্পাদক মো.বাবুল হোসেন।
  স্মারকলিপি প্রদানকালে উপস্হিতকালে উপস্হিত ছিলেন, জেলা সভাপতি মো. বিলাল হোসেন জেলা সাধারণ সম্পাদক ও কেন্দ্রীয় সদস্য সচিব জাহাঙ্গীর হোসেন,জেলা সাংগঠনিক সম্পাদক মো.আলী আক্কাছ, জেলা যুগ্মসাধারণ সম্পাদক ফাহিমা জাহান, সদর উপজেলা সাধারণ সম্পাদক মোজাম্মেল হোসেন ঢালী, সদর উপজেলা সহসভাপতি সেলিনা আফরোজ, মতলব দক্ষিণের সাধারণ সম্পাদক মো.নুরুজ্জামান।
  নেতৃবৃন্দ বলেন, বেসরকারি শিক্ষকগণ শতকরা ২৫ ভাগ বোনাস নিয়ে উৎসব পালন করছে যা দিয়ে বর্তমান দুর্মূল্যের বাজারে একজনের ঈদসামগ্রী কেনা সম্ভব নয়। তাই পরিবারের সকলকে ঈদ উদযাপন করতে হলে পূর্ণাঙ্গ ঈদবোনাসের বিকল্প নেই। আর এদিকে বেসরকারি শিক্ষকদেরকে কেবলমাত্র ১০০০/ টাকা বাড়িভাড়া দেয়া হয় যা হাস্যকর ও উপহাসই বটে। এ কারণে বলছি এহেন বৈষম্য স্বাধীন দেশে চলতে পারে না।
  শিক্ষার আসল উদ্দেশ্য সাধন করতে আমাদের দাবি মেনে নিয়ে শিক্ষাকাজকে ত্বরান্বিত করুন। নইলে শিক্ষকসমাজ শিক্ষাপ্রতিষ্ঠানে কর্মবিরতির মতো কর্মসূচী দিতে বাধ্য হবে।